open-index/open-wikipedia-markdown huggingface dataset:
மை ஆக்டோபஸ் டீச்சர்

**மை ஆக்டோபஸ் டீச்சர்** என்பது 2020 ஆண்டு நெட்ஃபிக்ஸ் ஓடிடி தளத்தில் வெளியான பிரத்யேக ஆவணப்படம் ஆகும். இதை பிப்பா எர்லிச் மற்றும் ஜேம்ஸ் ரீட் ஆகியோர் இயக்கியுள்ளனர். இது திரைப்பட படைப்பாளியான கிரேக் ஃபாஸ்டருக்கும்  தென்னாப்பிரிக்க ஆழ்கடல் பகுதியில் கடற்பூண்டு செழித்த பகுதியில் காணப்பட்ட ஒரு  ஆக்டோபசுடனான ஓராண்டுகால உறவையும் அதன் வாழ்வையும்  ஆவணப்படுத்துகிறது. 93 வது அகாதமி விருதுகளில், இது சிறந்த ஆவணப்படத்திற்கான விருதை வென்றது.

## சுருக்கம்
2010 ஆம் ஆண்டில், தென்னாப்பிரிக்காவின் கேப் டவுனுக்கு அருகிலுள்ள பால்ஸ் விரிகுடாவில் ஒரு தொலைதூர இடத்தில் நீருக்கடியில் கடற்பூண்டு செழித்த கடல் பகுதியில் பாஸ்டர் குதித்து உள்நீச்சல் அடிக்கத் தொடங்குவதை  படம் காட்டுகிறது. இந்த இடம் கேப் மூவலந்தீவில் சைமன் டவுனுக்கு அருகில் உள்ளது.  இது அட்லாண்டிக் பெருங்கடலின்  பெங்குலா குளிர் பெருங்கடல் நீரோட்டத்துக்கு உட்பட்ட பகுதியாகும்.

அவர் தனது அனுபவங்களை ஆவணப்படுத்தத் தொடங்குகிறார். காலப்போக்கில், ஒரு துடிதுடிப்பான இளம் ஆக்டோபசை சந்தித்தார், அது அவரது கவனத்தை ஈர்த்தது. ஒரு ஆண்டுக்கு ஒவ்வொரு நாளும் அந்த பெண் ஆக்டோபசின் அசைவுகளைக் கண்காணிக்கும் விதமாக, அதைப் பார்க்க அவர் முடிவு செய்கிறார். அது அவருடன் ஒரு பிணைப்பை கொள்கிறது. அங்கு அது பாஸ்டருடன் விளையாடுகிறது. அது எப்படி தூங்குகிறது, வாழ்கிறது, சாப்பிடுகிறது என்பவற்றைப் பார்க்க அவரை அதனுடைய உலகத்திற்குள் அனுமதிக்கிறது.. படத்தில், போஸ்டர் தனது வாழ்க்கையில் ஆக்டோபசுடனான உறவின் தாக்கத்தை விவரிக்கிறார்.

போஸ்டருக்கும் ஆக்டோபசுக்கும் இடையே வளர்ந்து வரும் நெருக்கமான உறவை படம் காட்டுகிறது. அவர் கிட்டத்தட்ட ஒரு ஆண்டு அதைப் பின்தொடர்கிறார். பைஜாமா சுறாவிடமிருந்து உயிர் தப்புவதற்காக போராடி   தன்னை தற்காத்துக் கொள்கிறது. சுறாவின் ஒரு தாக்குதலில், ஆக்டோபசின்  ஒரு கை துண்டாக அது வளரும் வரை தனது இருப்பிடத்துக்கு பின்வாங்கி செல்கிறது. அதன் ஒரு கை மெதுவாக வளர மூன்று மாதங்களுக்கு மேல் ஆகிறது. பின்னர் தன்னை தாக்கவந்த சுறா தாக்குதலில் இருந்து தப்பிக்க, அந்த சுறாவின் முதுகில் தொற்றிக்கொள்வது உட்பட, உயிர்வாழ நம்பமுடியாத அளவுக்கு மேம்பட்ட திறமையைக் காட்டுகிறது. பின்னர், ஒரு ஆண் ஆக்டோபசுடன் இனச்சேர்க்கை செய்து, ஏராளமான முட்டைகளை இட்டு, குஞ்சுகள் பொரிக்கும் வரை உடல் இளைத்து பாறை இடுக்கில் காத்திருக்கிறது. பின்னர் தன் கடமை முடிந்தது என்பதுபோல் தன் முடிவுக்காக காத்திருந்து  இம்முறை சுறா வரும்போது ஓடி  ஒளியாமல் இயற்கைக்கு தன்னை ஒப்புவிக்கிறது. சுறா அதன் உடலை எடுத்துச் செல்கிறது.

ஆக்டோபசுடனான அவரின் உறவையும் அது வாழ்க்கை குறித்து அவருக்கு வழங்கிய வழிகாட்டலின் விளைவையும் பாஸ்டர் விவரிக்கிறார்.

## நடிகர்கள்

* கிரேக் ஃபாஸ்டர், அவராகவே
* டாம் ஃபாஸ்டர், கிரெய்கின் மகன், அவனாகவே
* ஆக்டோபஸ், அதுவாகவே
* பைஜாமா சுறா, அதுவாகவே

## வெளியீடு
*மை ஆக்டோபஸ் டீச்சர்* 2020 செப்டம்பர் 7 அன்று நெட்ஃபிக்ஸ் இல் வெளியிடப்பட்டது.

## குறிப்புகள்

பகுப்பு:2020 திரைப்படங்கள்
பகுப்பு:ஆங்கிலத் திரைப்படங்கள்
பிஜோலியா

**பிஜோலியா காலன்** (*Bijoliya Kalan*) என்பது இந்தியாவின் ராஜஸ்தான் மாநிலத்தில் உள்ள பில்வாரா மாவட்டத்திலுள்ள ஒரு நகரமாகும்.

## நிலவியல்
பிஜோலியா காலன் 25 ° 9′50 ″ வடக்கிலும் 75 ° 19′30 ″ கிழக்கிலும், சராசரியாக 512 மீ (1,680 அடி) உயரத்தில் பில்வாராவின் தென்கிழக்கில் அமைந்துள்ளது. இது  பூண்டி மாவட்ட எல்லைகளுக்கு அருகில் உள்ளது. இது இரண்டு வாயில்களால் (வடக்கு மற்றும் தெற்கு) சுவர் மற்றும் உபர்மல் என்று அழைக்கப்படும் ஒரு பீடபூமியில் அமைந்துள்ளது.

பூண்டியிலிருந்து பூண்டி-சித்தௌராகர் சாலையில் 50 கி.மீ தூரத்திலும், தேசிய நெடுஞ்சாலை 27 இல் கோட்டாவிலிருந்து 70 கி.மீ தொலைவிலும், பில்வாராவிலிருந்து பில்வாரா-கோட்டா தேசிய நெடுஞ்சாலை 758 மற்றும் தேசிய நெடுஞ்சாலை 27 வழியாக 85 கி.மீ. தொலைவிலும் உள்ளது.

## புள்ளிவிவரங்கள்
2001 மக்கள் தொகைக் கணக்கெடுப்புப்படி, பிஜோலியாவில் 12,384 என்ற எண்ணிக்கையில் மக்கள தொகை இருந்தது. இதில் ஆண்கள் 52%, பெண்கள் 48%. நகரின் சராசரி கல்வியறிவு விகிதம் 64% ஆகும். இது தேசிய சராசரியான 59.5% ஐ விட அதிகமாகும்; 59% ஆண்கள் மற்றும் 41% பெண்கள் கல்வியறிவு பெற்றவர்கள். மக்கள் தொகையில் 15% 6 வயதுக்குட்பட்டவர்கள்.

## பிஜோலியா பாறைக் கல்வெட்டு
இராசபுத்திர சௌகான் மரபைச் சேர்ந்த ஒரு மன்னனான சோமேசுவரனின் காலத்தில் வெளியிடப்பட்ட விக்ரம் நாட்காட்டி 1226 (பொ.ச. 1170) க்கு முந்தைய பிஜோலியா கல்வெட்டு மிகவும் முக்கியமானது. ஏனெனில் இது சௌகான் வம்சத்தின் ஆரம்பகால வரலாற்றைப் பற்றி பேசுகிறது. இதில் 30 வரிகளும் 90 வசனங்களும் உள்ளன. பல்வேறு வசனங்களில் சமண சமயத்தின் முதல் தீர்த்தங்கரர் இரிஷபநாதர்,  16-வது தீர்த்தங்கரர் சாந்திநாதர், 23 வது தீர்த்தங்கரர் பார்சுவநாதர், 24வது மற்றும் கடைசி தீர்த்தங்கரரான மகாவீரர் ஆகியோரைப் பற்றி புகழ்ந்து எழுதப்பட்டுள்ளது. 

இந்த இரு பாறைக் கல்வெட்டுகளில் ஒன்று ஆசியாவில் மிகப்பெரியதாக கருதப்படுகிறது.

## சைன திகம்பரர் பார்சுவநாதர் சேத்திரம்
thumb| பிஜோலியா சமணக் கோயில்
நகரின் தென்கிழக்கில் சுமார் 1.5 கி.மீ தொலைவில் அமைந்துள்ள சமணக் கோவில்கள் மஹாஜன் லாலா என்பவரால் பொ.ச. 1170இல் சௌகான்  மன்னர் சோமேசுவரரின் காலத்தில் கட்டப்பட்டன.  அவற்றில் ஒன்று கோயிலின் முழுமையான சிறிய மாதிரியைக் கொண்ட புனிதமாகக் கருதப்படுகிறது. பாறை கல்வெட்டுகள் இரண்டும் பொ.ச 1170  தேதியிடப்பட்டுள்ளன. இந்த கோயில் சமண மதத்தைச் சேர்ந்த தீர்த்தங்கர் பார்சுவநாதருக்கு அர்ப்பணிக்கப்பட்டுள்ளது.  

## போக்குவரத்து இணைப்புகள்

### விமானம் மூலம்
உதயப்பூர் விமான நிலையம் பிஜோலியாவிலிருந்து 214 கி.மீ. தூரத்திலுள்ளது. 

### சாலை வழியாக
பிஜோலியா தேசிய நெடுஞ்சாலை எண் 27இல் அமைந்துள்ளது. உதயப்பூர், சித்தோர்கார் (105 கி.மீ), கோட்டா (69 கி.மீ), இந்தோர், நீமச் ஆகிய பகுதிகளுக்கு நேரடி பேருந்துகள் கிடைக்கின்றன .

### தொடர்வண்டி மூலம்
உப்பர்மால் தொடர்வண்டி நிலையம் நகரத்திலிருந்து 8 கி.மீ தூரத்தில் உள்ள து. ஆனால் இதை அடைய போக்குவரத்து வசதி இல்லை. எனவே கோட்டா தொடர் வண்டி நிலையம், பூண்டி அல்லது மண்டல்கரில் ஏறலாம்.
## மேலும் காண்க
* சமணப் புனிதத் தலங்கள்
* சமண அறிஞர்கள்
* சமணத் தமிழ் நூல்கள்
* சமணம்
* தீர்த்தங்கரர்
* தீர்த்தங்கரர்களின் வாகனங்கள்
## மேற்கோள்கள்

## குறிப்புகள்
*  
*
* 

## வெளி இணைப்புகள்
* இராசத்தான் மாநில அரசின் அதிகாரப்பூர்வ வலைத்தளம்
* இராசத்தான் சுற்றுலாத்துறை வலைத்தளம் 
பகுப்பு:Coordinates on Wikidata
பகுப்பு:சைனம்
பகுப்பு:தீர்த்தங்கரர்கள்
பகுப்பு:சமணம்
பகுப்பு:இராஜஸ்தான்
பகுப்பு:இந்திய மாநிலங்களும் பிரதேசங்களும்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பிஜ்பெஹாரா

**பிஜ்பெஹாரா** (*Bijbehara*) என்பது இந்தியாவின் ஒன்றியப் பிரதேசமான ஜம்மு-காஷ்மீரின் அனந்த்நாக் மாவட்டத்திலுள்ள ஒரு நகரமும், பேரூராட்சியுமாகும். இது காஷ்மீர் பள்ளத்தாக்கை இந்தியாவின் பிற பகுதிகளுடன் இணைக்கும் தேசிய நெடுஞ்சாலை -1ஏ (பழைய நெடுஞ்சாலை) இல் அமைந்துள்ளது. சினார் மரங்களுக்கு பெயர் பெற்ற இரண்டு சினார் தோட்டங்கள் (பாத்ஷாஹி பாக் மற்றும் தாராஷுகோ தோட்டம்) இருப்பதால் பிஜ்பெஹாரா நகரம் "சினார் நகரம்" என்றும் அழைக்கப்படுகிறது. பிஜ்பெஹாரா இப்பகுதியில் பழமையான சினார் மரத்தின் தாயகமாகும். ஜம்மு-காஷ்மீரின் கோடைகால தலைநகரான  சிறிநகரிலிருந்து 45 கிமீ (28 மைல்) தொலைவில் இந்த நகரம் அமைந்துள்ளது.

## சொற்பிறப்பியல்
பிஜ்பெஹாரா அல்லது விஜ்போர் அல்லது விஜ்ப்ரோர் என்ற சொல் விஜயேசுவர் என்ற சமசுகிருத வார்த்தையிலிருந்து பெறப்பட்டது. இது இந்துக் கடவுளான சிவன் விஜயேசுவரராக குடிகொண்டிருக்கும் பழங்கால தளமாகும்.

## நிலவியல்
[thumb| பிஜ்பெஹராவின் [ஆப்பிள்கள்]]
பிஜ்பெஹாரா 33.80 ° வடக்கிலும் 75.10 ° கிழக்கிலும் அமைந்துள்ளது. இது சராசரியாக 1,591 மீட்டர் (5,223 அடி) உயரத்திலுள்ளது.

மாவட்டத்தின் குறிப்பிடத்தக்க நகரங்களில் ஒன்றான பிஜ்பெஹாரா, மாவட்ட தலைமையகத்தின் வடக்கே ஜீலம் ஆற்றங்கரையில் அமைந்துள்ளது, இது உள்நாட்டில் "வேத்" என்று பிரபலமாக அறியப்படுகிறது. பிஜ்பெஹாரா அனந்தநாக் நகரிலிருந்து நான்கு மைல் வடக்கே அமைந்துள்ளது.

## புள்ளிவிவரங்கள்
2011 இந்திய மக்கள் தொகை கணக்கெடுப்புப்படி இந்த நகரத்தின் மக்கள் தொகை 22,789 (12,057 ஆண்கள் மற்றும் 10,732 பெண்கள்) ஆகும். பிஜ்பெஹாராவின் மொத்த மக்கள்தொகையில் 0–6 வயதுடைய குழந்தைகள் 14.97% (3,411).

## குறிப்பிடத்தக்க நபர்கள்

* முப்தி முகமது சயீத் ஜம்மு-காஷ்மீர் மாநிலத்தைச் சேர்ந்த அரசியல்வாதி. ஜம்மு-காஷ்மீரின் முதல்வராகவும் இந்திய உள்துறை அமைச்சராகவும் பணியாற்றிவர் .
* மெகபூபா முப்தி சம்மு காசுமீர் மக்களின் சனநாயக கட்சியின் தலைவராக உள்ளார். இவர் முப்தி முகமது சயீத்தின் மகள்.
* இந்தியத் துடுப்பாட்ட வீரர் பர்வேஸ் ரசூல்.

## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்

பகுப்பு:ஜம்மு காஷ்மீர்
பகுப்பு:Coordinates on Wikidata
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ஜாங்கிள்

**ஜாங்கிள்** (*Zangle*)  என்பது பள்ளிகளுக்கான எண்ணிம தகவல் அமைப்பாகும். இதனைப் பயன்படுத்திப் பெற்றோர்கள் மற்றும் மாணவர்கள்,  தரங்களைச் சரிபார்க்கவும், எதிர்காலத்தில் வரவிருக்கும் கல்விசார் பணிகளைக் கண்டறியவும், கடந்த கால பணிகளைக் கண்டறியவும், கட்டணம் செலுத்தவும் இயலும் ஆசிரியர்கள், பள்ளிகள் மற்றும் மாணவர்களுக்கான, மாணவர் தகவல் அமைப்பு ஜாங்கிள் ஆகும். இத்துடன் மாணவர்களின் பிற கல்வி தொடர்பான தகவல்களான, வருகை, கல்வி வரலாறு, நடத்தை மற்றும் பல மாணவர் தரவுகளைப் பதிவு செய்யும் பல தொகுதிகள் இந்த அமைப்பில் உள்ளன. இது அமெரிக்காவில் உள்ள பள்ளிகளிடையே பிரபலமாகப் பள்ளித் தகவல் தொடர்பான தொழில்நுட்ப பயன்பாடு ஆகும். பிட் தரவு சேமிப்பிற்காகக் கணினி மைக்ரோசாப்ட் சீக்குவல் வழங்கி தரவுத்தள இயந்திரத்தைப் பயன்படுத்துகிறது.

## உரிமையாளர்
ஜாங்கிள் என்பது அக்விடாஸ் சொல்யூஷன்ஸ், இன்க் என்ற பெயரிலுள்ள நிறுவனத்தின் பதிப்புரிமை பெற்ற மென்பொருளாகும். "சி புதுமை" என்ற நிறுவனத்தால் ஜாங்கிள் உருவாக்கப்பட்டது. பின்னர் இதன் உரிமையினை அக்விடாஸ் சொல்யூஷன்ஸ் நிறுவனம் பெற்றுக்கொண்டது.

## மேற்கோள்கள்

பகுப்பு:கல்வி நுட்பவியல்
டி. வி. வெங்கட்ராமன்

**டி. வி. வெங்கட்ராமன்** (*T. V. Venkataraman*) இந்தியாவின் தமிழ்நாட்டைச் சேர்ந்தவர். 1958-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1958 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில்  பணியாற்றிய இவர் தமிழக அரசின் தலைமைச் செயலாளராக இருந்த எம்.எம்.ராஜேந்திரனின் பணி இடமாற்றத்திற்கு பின்னர்,  தமிழகத்தின் 18-வது தலைமைச் செயலாளராக 1991-ஆம் ஆண்டு ஜூன் 25-இல் பொறுப்பேற்றார். 1993-ஆம் ஆண்டு நவம்பர் 30-இல் பணி ஓய்வு பெற்றாலும், ஆறு மாதங்களுக்கு பணி நீட்டிப்பு அளிக்கப்பட்டு 1994-ஆம் ஆண்டு மே 31-ஆம் தேதி பணியில் இருந்து ஓய்வு பெற்றார்.
## மறைவு
தனது 83 வயதில் உடல் நலக்குறைவு காரணமாக சென்னையில் உள்ள  தனியார் மருத்துவமனையில் 21 ஏப்ரல் 2018 அன்று காலமானார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:தஞ்சாவூர் மாவட்ட மக்கள்
பகுப்பு:2018 இறப்புகள்
பகுப்பு:1935 பிறப்புகள்
ஊராட்சி ஒன்றிய தொடக்கப் பள்ளி, சம்பப்பட்டி

**ஊராட்சி ஒன்றிய தொடக்கப்பள்ளி, சம்பப்பட்டி** என்பது தமிழ்நாடு மாநிலத்தில் புதுக்கோட்டை மாவட்டம் பொன்னமராவதி ஊராட்சி ஒன்றியத்தில் உள்ள கீழத்தானியம் ஊராட்சியில், சம்பப்பட்டி சிற்றூரில் அமைந்துள்ள அரசு தொடக்கப்பள்ளி ஆகும். இது மாவட்டத் தலைநகரான புதுக்கோட்டையில் இருந்து 30 கிலோமீட்டர் தொலைவில் அமைந்துள்ளது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அரசுப்  பள்ளிகள்
எண்ணிம கற்றல் சொத்துக்கள்

**எண்ணிம கற்றல் சொத்துக்கள்** (*Digital learning assets*)(*டி.எல்.ஏ* கள்) என்பது எந்தவொரு உள்ளடக்கத்தையும் மற்றும் / அல்லது ஊடகத்தையும் இரும மூலமாக வடிவமைத்து, "கற்றலை எளிதாக்கும்" நோக்கத்தினை குறிப்பதாகும். இதில் இதைப் பயன்படுத்துவதற்கான உரிமையும் அடங்கும். கல்வி பாடநெறி மற்றும் கூட்டாண்மைக்குரிய பயிற்சி போன்ற இணையவழி கல்வி நுட்பவியலில் எண்ணிம கற்றல் சொத்துக்கள் பொதுவாகக் காணப்படுகின்றன. 

## மேற்கோள்கள்

பகுப்பு:கல்வி நுட்பவியல்
தாங்மார்க்

**தாங்மார்க்** (*Tangmarg*) என்பது இந்தியாவின் ஒன்றியப் பிரதேசமான ஜம்மு-காஷ்மீரின் பாரமுல்லா மாவட்டத்திலுள்ள ஒரு நகரம் மற்றும் வட்டமுமாகும். 2014ஆம் ஆண்டிலிருந்து, நகரம் அருகிலுள்ள 100க்கும் மேற்பட்ட கிராமங்களுக்கு மையமாக உள்ளது.

குளிர்ந்த நீர், கடுமையான பனிப்பொழிவு மற்றும் சுற்றுலாவுக்கு பிரபலமானது. இது ஒரு மலைப்பாங்கான பகுதி, பெரும்பாலான பகுதிகள் பசுமையான காடுகளால் சூழப்பட்டுள்ளன. இது ஸ்ரீநகரிலிருந்து 39 கி.மீ (24 மைல்) தொலைவிலுள்ளது. குல்மார்க், திரங், பேடர்கூட், ஜான்ட்பால், கோகல்தாரா, நிக்லி நுல்லா மற்றும் பாபா ரேஷி போன்ற பல சுற்றுலாத் தலங்கள் உள்ளன. இங்கு சுற்றுலாப் பயணிகளுக்கு தேவையான அனைத்து வசதிகளும் செய்யப்பட்டுள்ளன.

## நிலவியல்
தாங்மார்க் நகரம் 75.36679 தீர்க்கரேகையிலும்  33.80405 அட்சரேகையிலும் அமைந்துள்ளது.

## அணுகல் மற்றும் போக்குவரத்து
ஸ்ரீநகரிலிருந்து 38 கி.மீ. (24 மைல்) தொலைவில் தாங்மார்க் அமைந்துள்ளது; சாலை வழியாக பயண நேரம் சுமார் 90 நிமிடங்கள் ஆகும். சிறீநகர் வானூர்தி நிலையம் 49 கி.மீ (30 மைல்) தொலைவில் உள்ளது. குல்பர்க் நர்பல்-தாங்மார்க் சாலையில் 13 கி.மீ (8.1 மைல்) தொலைவில் உள்ளது.  நகரத்திற்கு பொதுவான அணுகுமுறை சாலை போக்குவரத்து மட்டுமேயாகும். சிறிநகர், பாரமுல்லா, மாகம், சோப்பூர், குல்மார்க் மற்றும் பட்டன் ஆகிய இடங்களிலிருந்து போக்குவரத்து கிடைக்கிறது.

## வரலாறு
தாங்மார்க்கின் வரலாறு முகலாயக் காலத்திற்கு முந்தையது. இது குல்மார்க்கின் நுழைவாயிலாக பயன்படுத்தப்பட்டது. உள்ளூர் பேச்சுவழக்கில் இருந்து தாங் என்றால் பேரி என்றும் மார்க் என்றால் புல்வெளி என்றும் பொருள். இதனருகே பல பேரிக்காய் மரங்கள் வெவ்வேறு கிராமங்களில் வளர்ந்துக்கிடக்கின்றன.

செப்டம்பர் 13, 2010 அன்று, சிறுபான்மை கல்வி குழு நடத்தும் பள்ளிக்கு கலகக்காரர்கள் தீ வைத்த பின்னர் இந்திய பாதுகாப்புப் படையினரால் 5 பேர் கொல்லப்பட்டனர். மேலும், குறைந்தது 20 பேர் காயமடைந்தனர். அமெரிக்காவில்திருக்குர்ஆனை இழிவுபடுத்துவது பற்றிய தொலைக்காட்சி அறிக்கையின் பின்னர் இந்த கலவரம் நிகழ்ந்தது.

## மேற்கோள்கள்

## வெளி இணைப்புகள்

பகுப்பு:ஜம்மு காஷ்மீர்
பகுப்பு:Coordinates on Wikidata
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
முள்ளிவாய்க்கால் நினைவு தூபி

**முள்ளிவாய்க்கால் நினைவு தூபி** என்பது தமிழீழத்தில்  கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள், மக்களை நினைவு கூரும் ஒரு தூபி ஆகும். இது இலங்கை, யாழ்ப்பாணப் பல்கலைக்கழக வளாகத்தில் அமைக்கப்பட்டுள்ளது.

## வரலாறு
இலங்கை உள்நாட்டுப் போரின் ஒரு பகுதியாக 2009ஆம் ஆண்டு நடந்த போரில் நிகழ்ந்த முள்ளிவாய்க்கால் படுகொலைகளில் இறந்த தமிழ் மக்களின் நினைவாக 2019 சனவரியில் இந்த நினைவுத் தூபி அமைக்கப்பட்டது. இந்த பல்கலைக் கழக வளாகத்தில் 2018 இல் அமைக்கப்பட்ட பொங்கு தமிழர் நினைவுதூபி, மாவீரர் நினைவுதூபி என மேலும் இரு நினைவு தூபிகள் உள்ளன. 

இந்த நிலையில் இந்த நினைவுத் தூபியானது 2021 சனவரி எட்டாம் நாள் இரவோடு இரவாக  இடித்து அகற்றப்பட்டது.  இதைக் கண்டித்து ஏராளமான பொது மக்களும், மாணவர்களும் பல்கலைக்கழகம் முன்பு போராடத் துவங்கினர். இதற்கு பல தலைவர்களும் கண்டனம் தெரிவித்தனர். பல்கலைக்கழக மாணவர்கள் உண்ணா விரத போராட்டத்தில் ஈடுபட்டனர். இதையடுத்து முள்ளிவாய்க்கால் நினைவு தூபியை மீண்டும் அமைக்க பல்கலைக்கழக நிர்வாகம் அனுமதி வழங்கியது. இதனால் 2021 சனவரி 11ஆம் நாள் அதே இடத்தில் புதியாக நினைவுத் தூபி அமைக்க அடிக்கல் நாட்டப்பட்டது. இந்தப் பணிகள் முடிந்ததையடுத்து 2021 ஏப்ரல் 23 அன்று இந்நினைவுத் தூபி மாணவர்களால் மீண்டும் திறந்துவைக்கப்பட்டது. 

## மேற்கோள்கள்

பகுப்பு:தமிழீழம் தொடர்பான நினைவிடங்கள்
பகுப்பு:யாழ்ப்பாணம்
சி. வி. ஆர். பணிக்கர்

**சி. வி. ஆர். பணிக்கர்** (*C. V. R. Panikar*) என்பவர் ஓர் இந்திய ஆட்சிப் பணி அதிகாரி ஆவார். 1949-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1949 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில்  பணியாற்றிய இவர் தமிழகத்தின் 20-வது தலைமைச் செயலாளராக 1977-ஆம் ஆண்டு பிப்ரவரி 16-இல் பொறுப்பேற்றார். 1984-ம் ஆண்டு ஓய்வுபெற்ற பின் மாநில திட்ட கமிஷனின் தலைவராகவும் பணியாற்றினார்.
## மறைவு
தனது 93 வயதில் உடல் நலக்குறைவு காரணமாக சென்னையில் உள்ள  தனியார் மருத்துவமனையில் 19 ஜனவரி 2020 அன்று காலமானார்.
## மேற்கோள்கள்

## வெளி இணைப்புகள்
*Indian Administrative Service, Tamilnadu - Retired Officers List

பகுப்பு:இந்திய ஆட்சிப் பணி அலுவலர்கள்
பகுப்பு:2020 இறப்புகள்
பகுப்பு:1926 பிறப்புகள்
ப. செல்வராசு

**ப. செல்வராசு** (P. Selvarasu) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார். இவர் 1996 தேர்தலில் அந்தியூர் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டுத் தமிழக சட்டப்பேரவைக்குத் தேர்ந்தெடுக்கப்பட்டார். இவர் 1996 முதல் 2001 வரை சட்டமன்ற உறுப்பினராகப் பதவி வகித்துள்ளார். இவர் தற்பொழுது திராவிட முன்னேற்றக்கழக மாநிலங்கவை உறுப்பினராக உள்ளார்.

## மேற்கோள்கள்

பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பூண்டி, திருவள்ளூர் மாவட்டம்

**பூண்டி** (*Poondi*) என்பது திருவள்ளூர் வட்டத்தில்  திருவள்ளூர் மாவட்டத்தில் தமிழ்நாடு அமைந்துள்ள ஒரு கிராமம் ஆகும். சென்னையின் அன்றாட நீரின் தேவைகளை பூர்த்தி செய்யும் பூண்டிஏரியை கொண்டுள்ளது. இந்த இடம் பூண்டி ஊன்றீஸ்வரர் கோயில் பெயற்பெற்றது ஆகும்.

## புள்ளிவிவரங்கள்
2001 மக்கள் தொகை கணக்கெடுப்பின்படி, பூண்டியில் மொத்தம் 4,090 மக்கள் இருந்தனர். அதில் 1,891 ஆண்களும் 2,199 பெண்களும் உள்ளனர்.

## மேற்கோள்கள்

பகுப்பு:Coordinates on Wikidata
பகுப்பு:திருவள்ளூர் மாவட்டத்திலுள்ள கிராமங்கள்
இன்ஷா அல்லாஹ் (திரைப்படம்)

**இன்ஷா அல்லாஹ்** என்பது வெளிவரவுள்ள ஒரு தமிழ் இசுலாமிய திரைப்படமாகும். உலக சினிமா பாஸ்கரன் என்னும் சீர்காட்சி பக்கிள் பாண்டியன் பாஸ்கரன் இயக்கிய இத்திரைப்படத்தில் மோக்லி கே. மோகன், மேக்னா ஆகியோர் முன்னணி கதாபாத்திரத்தில் நடித்துள்ளனர். நேசம் எண்டர்டெயன்மெண்ட் என்ற பதாகையின் கீழ் சாகுல் அமீது படத்தை தயாரித்துள்ளார். இப்படம் உலகம் முழுவதும் பல சர்வதேச திரைப்பட விழாக்களில் திரையிடப்பட்டுள்ளது.

## உருவாக்கம்
தோப்பில் முகமது மீரானின் *அன்பிற்கு முதுமையில்லை* என்ற சிறுகதையும், பிர்தவுஸ் ராஜகுமாரனின் *ரணம்* என்ற சிறுகதையும் ஒரு புள்ளியில் இணைவதைக் கண்ட பாஸ்கரன் அந்த இரு சிறுகதைகளையும் இணைத்து திரைக்கதை அமைத்துள்ளார்.

இப்படத்தின் படப்பிடிப்பானது கோவைப் புறநகர் பகுதியான பிள்ளையார்புரம், பழனிக்கு அருகிலுள்ள கீரனூர், கேரளத்தின் கொடுங்கலூர் ஆகிய இடங்களில் நடத்தபட்டது. மேலும் இந்தியாவில் முதன் முதலாகக் கட்டப்பட்டதாக கருதப்படும் சேரமான் பள்ளிவாசலில் படமாக்கப்பட்டிருக்கும் முதல் தமிழ்த் திரைப்படம் என்கிற பெருமையும் இதற்கு உண்டு.

## நடிகர்கள்
* மோக்லி கே. மோகன்
*மேக்னா
*விக்ரமாதித்யன்
*பகவதி அம்மாள்

## திரைப்பட விழாக்களில்
இத்திரைப்படமானது உலகம் முழுவதும் பல்வேறு சர்வதேசத் திரைப்பட விழாக்களில் கலந்துகொண்டு, இதுவரை ஏழு விருதுகளைப் பெற்றிருப்பதுடன், 25 படவிழாக்களில் ‘அஃபீஷியல் செலக்‌ஷன்’ என்கிற கௌரவத்துடன் திரையிடப்பட்டுள்ளது. இந்தோனேசியாவின் ‘உபுட்’ சர்வதேசத் திரைப்பட விழாவில், இப்படத்தின் நாயகியான மேக்னாவுக்கு சிறந்த நடிகைக்கான விருதை வென்றார்.

## வெளியீடு
இன்ஷா அல்லாஹ் படமானது 2021 மே 14 அன்று ரம்ஜானை முன்னிட்டு திரையரங்குகளில் வெளியிட திட்டமிடப்பட்டுள்ளது.
## மேற்கோள்கள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
வீ. அலெக்சாந்தர்

**வீ. அலெக்சாந்தர்** (*V. Alexander*) இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016ஆம் ஆண்டு தமிழக சட்டப்பேரவைத் தேர்தலில் அகில இந்திய அண்ணா திராவிட முன்னேற்றக் கழக அரசியல் கட்சியின் வேட்பாளராக அம்பத்தூர் தொகுதியில் போட்டியிட்டு தமிழகச் சட்டப்பேரவைக்குத் தேர்ந்தெடுக்கப்பட்டார். அறிவியல் மற்றும் கல்வியியல் பாடங்களில் இளநிலை பட்டம் பெற்றுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பி. சங்கர்

**பி. சங்கர்** (*P. Shankar*) என்பவர் ஓர் இந்திய ஆட்சிப் பணி அதிகாரி ஆவார். 1966-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.
## அரசுப் பணிகள்
1966 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த ஏ.பி.முத்துசாமி பணி ஓய்வு பெற்றதை அடுத்து, தமிழகத்தின் 33-வது தலைமைச் செயலாளராக 1 சூன் 2001 அன்று பொறுப்பேற்றார். 2001-ம் ஆண்டு சூன் 10-ம் தேதி இந்திய ஒன்றியத்தின் திட்டக்குழுச் செயலாளராக பணியிட மாற்றம் செய்யப்பட்டார்.அதன் பின்பு மத்திய ஊழல் கண்காணிப்பு ஆணையராக நியமிக்கப்பட்டார்.
## மேற்கோள்கள்

## வெளி இணைப்புகள்
*Indian Administrative Service, Tamilnadu - Retired Officers List

பகுப்பு:இந்திய ஆட்சிப் பணி அலுவலர்கள்
காயத்ரி ரெட்டி

**காயத்ரி ரெட்டி** (*Gayatri Reddy*) இந்தியாவைச் சேர்ந்த ஒரு  மானிடவியலாளர் ஆவார். இவர் பாலினம் மற்றும் பாலினப் புதுமை ஆய்வுகளுக்குப் பங்களிப்பு செய்துள்ளார்.

தில்லி பல்கலைக்கழகத்தில் இளங்கலை உளவியல் பட்டம் பெற்ற ரெட்டி அமெரிக்காவின் கொலம்பியா பல்கலைக்கழகத்தில் முதுகலை மானுடவியல் பட்டம் பெற்றார். பின்னர் 2000 ஆம் ஆண்டில் அட்லாண்டாவிலுள்ள எமரி பல்கலைக்கழகத்தில் மானுடவியலில் முனைவர் பட்டம் பெற்றார். தற்போது சிகாகோவில் உள்ள இல்லினாய்சு பல்கலைக்கழகத்தில் மானுடவியல் மற்றும் பாலினம்,  மற்றும் பெண்கள் ஆய்வு பாடங்களைக் கற்பிக்கும்  இணை பேராசிரியராக உள்ளார்.

இந்தியாவின் ஆந்திரப் பிரதேசத்திலுள்ள ஐதராபாத்து நகரத்தின் ஒரு சமூகத்தின் மீது ரெட்டி களப்பணிகளை  மேற்கொண்டுள்ளார். இவரது தற்போதைய ஆராய்ச்சி அமெரிக்காவிற்கு  குடியேறிய தெற்காசியர்களின் பாலினப்புதுமையுடன் தொடர்பு கொண்டுள்ளது.

2007 ஆம் ஆண்டிற்கான பெண்ணிய மானுடவியல் திட்டத்தின் தலைவர் மற்றும் கின்சி நிறுவனத்தில் பாலியல் ஆராய்ச்சி மற்றும் பயிற்சிக்கான பல்கலைக்கழக கூட்டமைப்பின் வழிநடத்தல் குழுவின் உறுப்பினர் ஆகிய பொறுப்புகளில் உள்ளார். 
## மேற்கோள்கள்

## புற இணைப்புகள்
* University of Illinois bio page
* Gayatri Reddy Curriculum Vitae
* Reviews of *With Respect to Sex: Negotiating Hijra Identity in South India* in the *[https://www.jstor.org/discover/10.1086/507813 American Journal of Sociology]*, *[https://www.jstor.org/discover/10.2307/4622930 Journal of the Royal Anthropological Institute]*, *[https://www.jstor.org/discover/10.2307/30114241 Journal of the History of Sexuality]*, *[https://www.jstor.org/discover/10.2307/20459144 Feminist Studies]*, *[http://onlinelibrary.wiley.com.revproxy.brown.edu/doi/10.1525/ae.2006.33.1.1027/pdf American Ethnologist]*

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:மானிடவியலாளர்கள்
பகுப்பு:இந்திய மானிடவியலாளர்கள்
பி. தில்லிபாபு

**பி. தில்லிபாபு** (*P. Dillibabu*, பிறப்பு: பிப்ரவரி 12, 1965) என்பவர் ஒரு இந்திய அரசியல்வாதியும்,  அரூர் தொகுதியிலிருந்து பதிநான்காவது தமிழ்நாடு சட்டமன்றத்தின் உறுப்பினராக இருந்தவர் ஆவார். அரூர் தொகுதி பட்டியல் சாதியினருக்கான தனித்தொகுதி ஆகும். இவர் இந்தியப் பொதுவுடைமைக் கட்சி (மார்க்சிஸ்ட்) சார்ந்தவர் ஆவார். இவர் 2006 ஆம் ஆண்டு நடைபெற்ற தமிழகச் சட்டப்பேரவை தேர்தலில் அரூர் சட்டமன்றத் தொகுதியிலிருந்து வெற்றிபெற்று சட்டமன்ற உறுப்பினராகப் பணியாற்றினார். மீன்ணும் 2011 ஆம் ஆண்டு நடைபெற்ற சட்டமன்றத் தேர்தலில் இதே தொகுதியின் சார்பில் சட்டமன்றத்துக்குத் தேர்ந்தெடுக்கப்பட்டார்.

தமிழ்நாட்டின், பூரிவாக்கம் என்ற ஊரில் பரமசிவம் ஜெயம்மாள் இணையருக்கு மகனாக 1965 ஆம் ஆண்டு பெப்ரவரி 12 ஆம் நாள்  பிறந்தார். இளங்கலை பட்டப்படிப்பு முடித்த இவர், 1982 ஆம் ஆண்டு முதல் சி.பி.எம். கட்சியில் இணைந்த  இவர் 1983 ஆம் ஆண்டு இந்திய மாணவர் சங்கத்தில் பொறுப்பு வகித்தார். இவர் தற்போது தமிழ்நாடு மலைவாழ் மக்கள் சங்கத்தின் மாநிலத் தலைவராகவும், தமிழ்நாடு விவசாயிகள் சங்கத்தின் மாநிலக் குழு உறுப்பினராகவும், தருமபுரி மாவட்டத்தின் சி.பி.எம். கட்சியின் மாவட்ட செயலாளராகவும் பொறுப்பு வகித்து வருகிறார்.

## குடும்பம்
இவருக்கு காளியம்மாள் என்ற மனைவியும், பிடரல் காஸ்ட்ரோ என்ற மகனும், அருணப்பிரியா என்ற மகளும் உள்ளனர்.

## மேற்கோள்கள்

பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:1965 பிறப்புகள்
பகுப்பு:தருமபுரி மாவட்ட மக்கள்
வே. சம்பத்குமார்

**வே. சம்பத்குமார்** (*V. Sampathkumar*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார்.இவர் அரூர் வட்டம் தீர்த்தமலை ஊராட்சிக்குட்பட்ட **பொய்யப்பட்டி** கிராமத்தைச் சேர்ந்தவர். இவர் இளநிலை அறிவியல் மற்றும் இளநிலை ஆசிரியர் பயிற்சியில் பட்டம் பெற்றுள்ளார். கூட்டுறவு மேலாண்மை சார்ந்த பட்டயப் படிப்பிலும் இவர் தேர்ச்சிபெற்றுள்ளார். இவர் 2019ஆம் ஆண்டு தமிழகச் சட்டமன்றத்திற்கு நடைபெற்ற இடைத் தேர்தலில் தர்மபுரி மாவட்டம் அரூர் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டுத் தமிழகச் சட்டமன்றத்திற்குத் தேர்ந்தெடுக்கப்பட்டார். சம்பத்குமார் மீண்டும் 2021ஆம் ஆண்டு தமிழக சட்டமன்றத்திற்கு நடைபெற்ற பொதுத்தேர்தலில் போட்டியிட்டு வெற்றிபெற்றார்.

## தேர்தல் செயல்பாடு
### 2021

## மேற்கோள்கள்

பகுப்பு:தருமபுரி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
டோத்தி எண்

கணிதத்தில் **டோத்தி எண்** (*Dottie number*) என்பது

: \cos x = x,  என்ற சமன்பாட்டின் தனித்த மெய்யெண் மூலமாக அமைகின்ற மாறிலியாகும்.

இதில் \cos இன் தருமதிப்பு ஆரையங்களில் அமையும். 

டோத்தி எண்ணின் தசம விரிவு = 0.739085....

டோத்தி எண், கொசைன் சார்பின் ஒற்றை மெய்மதிப்பு நிலைத்த புள்ளியாகும். மேலும் இது ஒரு விஞ்சிய எண்ணுமாகும். 

மெய்யெண் தளத்தில்  \cos x = x,  சமன்பாட்டிற்கு ஒரேயொரு தீர்வுதான் உள்ளது என்பதை இடைநிலை மதிப்புத் தேற்றத்தைக் கொண்டு எளிதாக அறியலாம். இச்சமன்பாட்டை சிக்கலெண்களுக்குப் பொதுமைப்படுத்த,  \cos z = z  ( z  ஒரு சிக்கலெண் மாறி) சமன்பாட்டிற்கு முடிவுறா எண்ணிக்கையிலான தீர்வுகள் கிடைக்கும்.

\frac{\pi}{2}  இல் f(x) = \cos(x) - x இன் நேர்மாறு சார்புக்கு டெயிலரின் தொடரைப் பயன்படுத்தி டோத்தி எண்ணை தொடராக எழுதலாம்:

:\frac{\pi}{2}+\sum_{n\,\mathrm{odd}} a_{n}\pi^{n}, 

இதிலுள்ள a_n ஒரு விகிதமுறு எண்ணாக இருப்பதுடன்  n ஒற்றையெண் மதிப்புகளுக்குப் பின்னுள்ளவாறு வரையறுக்கப்படுகிறது:

:\begin{align}a_n&=\frac{1}{n!2^n}\lim_{m\to\frac\pi2}
\frac{\partial^{n-1}}{\partial m^{n-1}}{\left(\frac{\cos m}{m-\pi/2}-1\right)^{-n}}
\\&=-\frac{1}{4},-\frac{1}{768},-\frac{1}{61440},-\frac{43}{165150720},\ldots\end{align}

## அடிக்குறிப்புகள்

## மேற்கோள்கள்

பகுப்பு:கணித மாறிலிகள்

## வெளியிணைப்புகள்
* 
* 
*
உ. பி. மாதையன்

**உ. பி. மாதையன்** (*U. P. Mathaiyan*) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். மாதையன் அனைத்திந்திய அண்ணா திராவிரமுன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழகச் சட்டமன்றத்திற்கு நடைபெற்ற தேர்தலில் அந்தியூர் தொகுதியிலிருந்து அண்ணா திராவிட முன்னேற்றக் கழக வேட்பாளராகப் போட்டியிட்டுத் தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:1953 பிறப்புகள்
பெருமாள்ராஜு

**பெருமாள்ராஜு** (*Perumalraju*) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். 1962ஆம் ஆண்டு சென்னை மாநில சட்டமன்றத்திற்கு நடைபெற்ற தேர்தலில் அந்தியூர் தொகுதியிலிருந்து தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.

## மேற்கோள்கள்

பகுப்பு:3 ஆவது தமிழ்நாடு சட்டமன்ற உறுப்பினர்கள்
மருத்துவ உயிரியல்

**மருத்துவ உயிரியல்** (*Medical biology*) என்பது உயிரியல் துறையின் ஒரு பிரிவாகும்.  மருத்துவம், சுகாதாரப் பாதுகாப்பு மற்றும் ஆய்வக நோயறிதலில் நடைமுறை போன்ற பயன்பாடுகளைக் கொண்டுள்ளது. பல உயிர் மருத்துவ துறைகள் மற்றும் சிறப்புப் பகுதிகள் இத்துறையில் உள்ளடங்கியுள்ளன. இத்துறையுடன் தொடர்புடைய அனைத்துத் துறைகளும் பொதுவாக "உயிர்" என்ற முன்னொட்டைக் கொண்டு தொடங்கும். 

* மூலக்கூற்று உயிரியல், உயிர்வேதியியல், உயிரி இயற்பியல், உயிரித் தொழில்நுட்பம், உயிரணு உயிரியல், முளையவியல்,
* நானோ உயிரித் தொழில்நுட்பம், உயிர் பொறியியல், ஆய்வக மருத்துவ உயிரியல்,
* உயிரணு மரபியல், மரபியல், மரபணுச் சிகிச்சை,
* உயிர் தகவலியல், உயிர் புள்ளியியல், தொகுப்பியக்க உயிரியல், 
* நுண்ணுயிரியல், தீநுண்மியியல், ஒட்டுண்ணியியல்,
* உடலியங்கியல், நோயியல், 
* நச்சியல், மற்றும் மருத்துவத்துடன் பொருந்தும் வாழ்க்கை அறிவியலுடன் தொடர்புடைய பல துறைகள்.

மருத்துவ உயிரியல் என்பது நவீன சுகாதார பராமரிப்பு மற்றும் ஆய்வக நோயறிதலின் முக்கியமான அடித்தளப் பிரிவாகும். பரந்த அளவிலான அறிவியல் மற்றும் தொழில்நுட்ப அணுகுமுறைகள் இப்பிரிவில் உள்ளன. செயற்கை செல்லில்  நோயறிதல்  முதல் செயற்கை செல்லில் கருத்தரித்தல் வரை,  நீர்மத் திசுவழர்ச்சி முதல்  மூலக்கூறு வழிமுறை எச்.ஐ.வி வரை, புற்றுநோய் ஆய்வுக்கான மூலக்கூறு இடைவினைகள்  முதல் ஒற்றை உட்கரு அமிலமூல பல்லுருத் தோற்றம் முதல்  முதல் மரபணு சிகிச்சை வரை அனைத்தும் மருத்துவ உயிரியலில் அடங்கும். 
மூலக்கூறு உயிரியலை அடிப்படையாகக் கொண்ட மருத்துவ உயிரியல் மூலக்கூறு மருத்துவத்தை  வளர்ப்பதற்கான அனைத்து சிக்கல்களையும் ஒருங்கிணைக்கிறது. 

மனித மரபணு, உயிர்மக்குறிப்பு, புரோட்டியம் மற்றும் வளர்சிதை மாற்றத்தின் பெரிய அளவிலான கட்டமைப்பு மற்றும் செயல்பாட்டு உறவுகள், நோயறிதல் மற்றும் சிகிச்சைக்கான புதிய தொழில்நுட்பங்கள் ஆகியன  ஒருங்கிணைப்பில் இடம் பெறுகின்றன. 
## இவற்றையும் காண்க
*மருந்தாக்க வேதியியல்
*மருத்துவ இயற்பியல்
*மனித மரபணுத்தொகைத் திட்டம்

## மேற்கோள்கள்
 
பகுப்பு:உயிரிமருத்துவம்
வசுந்தரா காஷ்யப்

**வசுந்தரா காஷ்யப்** (*Vasundhara Kashyap*) என்பவர் ஒரு இந்திய திரைப்பட நடிகை, வடிவழகி ஆவார். இவர் முதன்மையாக தமிழ் படங்களில் நடித்துள்ளார்

## தொழில்
வசுந்தரா  தமிழ் தந்தைக்கும், மகாராட்டிர தாய்க்கும் பிறந்தவர். இவர் முதலில் 2006 ஆண்டு   *[[வட்டாரம் (திரைப்படம்)|வட்டாரம்]]* படத்தில் நடித்தார். பின்னர் *காலைப்பனி,* *[[ஜெயம் கொண்டான் (திரைப்படம்)|ஜெயம் கொண்டான்]],*  *[[பேராண்மை]]* உள்ளிட்ட படங்களில் தோன்றினார். மிஸ் சென்னை போட்டியில் பங்கேற்ற இவர் மிஸ் கிரியேட்டிவிட்டி என முடிசூட்டப்பட்டார், அதைத் தொடர்ந்து இவர் வடிவழகி தொழிலில் ஈடுபட்டார். *[[தென்மேற்கு பருவக்காற்று (திரைப்படம்)|தென்மேற்கு பருவகாற்று]]* படத்தின்போது தனது பெயரை வசுந்தரா காஷ்யப் என்று மாற்றினார்.

## திரைப்படவியல்

* *குறிப்புகள் ஏதும் குறிக்கப்படாவிட்டாதவை, எல்லாம்  தமிழ் படங்களாகும்.*

## குறிப்புகள்

## வெளி இணைப்புகள்
*

பகுப்பு:1989 பிறப்புகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
ஜான் கிறிஸ்டியன் பெய்லர்

**ஜான் கிறிஸ்டியன் பெய்லர் இளையர்** (John Christian Bailar Jr.)(மே 27, 1904 – அக்டோபர் 17, 1991)என்பவர் இலினொய் பல்கலைக்கழகத்தில் கனிம வேதியியல் பேராசிரியராகப் பணிபுரிந்தவர் ஆவார். இவர் தனது இளங்கலைப் பட்டத்தை கொலராடோ பல்கலைக்கழகத்திலும் தனது முனைவர் பட்டத்தை  மிக்சிகன் பல்கலைக்கழகத்திலும் பெற்றார்.  

இலினொய் பல்கலைக்கழகத்தில் அணைவுச் சேர்மங்கள் தொடர்பான ஆராய்ச்சியை மேற்கொண்டார். இவர் ஐக்கிய அமெரிக்க நாடுகளில் “அணைவு வேதியியலின் தந்தை” எனவும் அழைக்கப்பட்டார். ஐக்கிய அமெரிக்க நாடுகளில் இவரது காலத்திற்குச் சற்று முன்னராகத் தான் அணைவு வேதியியல் சிறிதளவு கவனத்தைப் பெறத் தொடங்கியிருந்தது. அணைவுச் சேர்மங்களில் ஏற்படும் ஒரு விதமான முறுக்கு அல்லது திருகல் இவரது பெயராலேயே பெய்லர் திருகல் என அழைக்கப்பட்டது. “கரிம வேதியியல் தொகுப்பு” என்ற புத்தகத் தொடர் மற்றும் *[[கனிம வேதியியல்]]* என்ற பருவ இதழ் வெளிவருவதற்கும் இவர் உதவிகரமாக இருந்தார். இவரது பணிகள் பரவலாக அங்கீகரிக்கப்பட்டு அமெரிக்க வேதியியல் குமுகத்தால் பிரீஸ்ட்லி பதக்கமும் வழங்கப்பட்டது. இதே அமைப்பிற்கு இவர் தலைவராகவும் இருந்தார்.  இவருக்கு இரு மகன்கள் உண்டு. அவர்களில் ஒருவர் ஜான் கிறிஸ்டியன் பெய்லர் III ஆவார்.

## மேற்கோள்கள்

பகுப்பு:அமெரிக்க வேதியியலாளர்கள்
பகுப்பு:வேதியியலாளர்கள்
பகுப்பு:1904 பிறப்புகள்
பகுப்பு:1991 இறப்புகள்
உல்மான் வினை

**உல்மான் வினை** (*Ullmann reaction*)  அரைல் ஆலைடுகளுக்கு இடையில் நடைபெறுகின்ற ஒரு வேதியியல் வினையாகும். இவ்வினையை உல்மான் பிணைப்பு வினை என்ற பெயராலும் அழைக்கிறார்கள். பாரம்பரியமாக தாமிரத்தைப் பயன்படுத்தி வினையை நிகழ்த்தி வந்தனர். ஆனால் பலேடியம் மற்றும் நிக்கல் தனிமங்களும் பயனுள்ள வினையூக்கிகளாகும். பிரிட்சு உல்மான் கண்டறிந்த காரணத்தால் உல்மான் வினை என்ற பெயர் சூட்டப்பட்டது.

 
## வினை வழிமுறை
உல்மான் வினையின் வழிமுறை விரிவாக ஆய்வு செய்யப்படுகிறது. குறிப்பாக உலோகத் தாமிரத்துடன் தொடங்கும் வினை பன்முகத்தன்மை கொண்ட வினை என்பதால் பெரும்பாலும் சிக்கல்கள் தோன்றுகின்றன. எலக்ட்ரான் சுழல் அதிர்வு மூலம் உருபு இடைநிலைகள் கவனிக்கப்படுவதில்லை. சில சந்தர்ப்பங்களில் ஒரு-எலக்ட்ரான் படிநிலைகளில் ஆக்சிசனேற்ற கூட்டல் / குறைப்பு நீக்கல் வரிசை சாத்தியமானதாகத் தெரிகிறது. அரிதாகவே இங்கு தாமிரம்(III) அயனி  காணப்படுகிறது ஆனால் இந்த வினையூக்கப் பகுதியில் இந்த அயனி பெருகிய முறையில் செயல்படுத்தப்படுகிறது. தொடக்கநிலை கரிமத்தாமிர  இடைநிலைகள் தாமிர(I) அயனிகளாகலாம் என்று ஊகிக்கப்படுகின்றன. அநேகமாக அவற்றின் அனுபவ வாய்ப்பாடுகள் ArCu மற்றும் CuX என்றோ அல்லது தாமிர(II) இனங்களான ArCuX என்றோ அமையலாம். மற்ற ஈந்தணைவிகள் விலக்கப்படுகின்றன.
 
நிக்கல் வினையூக்கியாக செயல்படும் வினைகளில் ஆக்சிசனேற்ற கூட்டு வினை முக்கியமானதொரு படிநிலையாகும்.

## எல்லைகள்
ஆர்த்தோ-குளோரோநைட்ரோபென்சீனை 2,2’-இருநைட்ரோபைபீனைலாக தாமிர-வெண்கல கலப்புலோகத்தைப் பயன்படுத்தி மாற்றும் வேதிவினையை பாரம்பரிய உல்மான் ஈரரைல் பிணைப்பு வினைக்கு உதாரணமாகக் குறிப்பிடலாம்.
 

பாரம்பரிய உல்மான் வினை  பதிப்பிற்கு கடுமையான வினை நிலைமைகள் தேவைப்படுகின்றன.  மேலும் வினையானது ஒழுங்கற்ற விளை பொருளையே கொடுக்கும் என்ற பெயரைக் கொண்டுள்ளது. இந்த சிக்கல்களின் காரணமாக பல மேம்பாடுகள் மற்றும் மாற்று நடைமுறைகள் அறிமுகப்படுத்தப்பட்டுள்ளன.
 
பாரம்பரிய உல்மான் வினை எலக்ட்ரான் குறைபாடுள்ள அரைல் ஆலைடுகளுக்கு என மட்டுப்படுத்தப்பட்டுள்ளது. கடுமையான வினை நிலைமைகள் தேவைப்படுகின்றன. பலேடியம் மற்றும் நிக்கலைப் பயன்படுத்தும் உல்மான் வினையில் நவீன மாறுபாடுகள் வினையின் அடி மூலக்கூறு நோக்கத்தை விரிவுபடுத்தியுள்ளன மற்றும் வினை நிலைமைகளை மிகவும் லேசாக வழங்கியுள்ளன. இருப்பினும், விளைபொருள்  பொதுவாக மிதமாகவே உருவாகிறது.

கரிமத் தொகுப்பு வினையில் உல்மான் வினை பெரும்பாலும் பலேடியம் இணைப்பு வினைகளான எக் வினை, இயாமா பிணைப்பு வினை மற்றும் சோனோகாசிரா பிணைப்பு வினை ஆகிய வினைகளால் மாற்றப்படுகிறது.

2,2-ஈரையோடோபைபீனைல் அல்லது 2,2-ஈரையோடோபைபீனைலோனியம் அயனியை தொடக்க வினைபடு பொருளாகப் பயன்படுத்தினால் போதுமான அளவுக்கு பைபீனைலீன்கள் உருவாகின்றன.

 
5-உறுப்பு வளையத்தை மூடுவது மிகவும் சாதகமானது. ஆனால் இந்த அணுகுமுறையைப் பயன்படுத்தி பெரிய வளையங்களும் உருவாக்கப்பட்டுள்ளன.

## சமச்சீர் மற்றும் சமச்சீரற்ற பிணைப்பு
தோற்றுரு கவியா விளைபொருள்களை தோற்றுரு கவியா வினைபடு பொருள்களைப் பயன்படுத்தி தயாரிக்க ஈரரைல் சேர்மங்களின் உல்மான் வினை பயன்படுத்தப்படுகிறது. நெல்சன் மற்றும் கூட்டுப்பணியாளர்கள் சமச்சீரற்ற ஈரரைல் சேர்மங்கள் தயாரிப்பில் ஈடுபட்டு வெப்ப இயக்கவியல் முறைகளுக்கு கட்டுப்பட்ட உற்பத்தியைப் பெற்றனர்.

 
விளைபொருள்களின் தூய்மை விகிதம் துணை ஆக்சாசோலின் குழுவின் பெரிய R குழுக்களோடு அதிகரிக்கின்றன.

சமச்சீரற்ற உல்மான் வினைகள் அரிதாகவே நிகழ்கின்றன. ஆனால் இரண்டு பிணைப்புக் கூறுகளில் ஒன்று அதிகமாக இருக்கும்போது இவ்வினை நிகழ்கிறது.
## மேற்கோள்கள்

பகுப்பு:பெயர் வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:ஒடுக்க வினைகள்
எங்கடா இருந்தீங்க இவ்வளவு நாளா

**எங்கடா இருந்தீங்க இவ்வளவு நாளா** (*Engada Iruthinga Ivvalavu Naala*) என்பது 2021 ஆண்டு வெளியான இந்திய தமிழ்  நகைச்சுவைத் திரைப்படமாகும்,  அறிமுக இயக்குநர் கெவின் எழுதி இயக்கியுள்ளார். இப்படத்தை டி என் 75 கே கே கிரேஷன்ஸ் நிலா புரமோட்டர்ஸ், ஆர்ட்ஸ் லைன், துரை சுதாகர், திருமுருகன், இணைந்து தயாரித்தள்ளனர் படம் நிறுவனம் தயாரித்துள்ளது. இப்படத்தில் அகில், இஷாரா நாயர், நான் கடவுள் ராஜேந்திரன், யோகி பாபு ஆகியோர் முக்கிய வேடங்களில் நடித்துள்ளனர்.

## கதை
கிராமத்தில் வசித்து வரும் நாயகன் அகில். எப்படியாவது திரைப்பட நாயகனாகி சாதிக்க வேண்டும் என்ற கனவுடன் இருக்கிறார். அதே ஊரைச் சேர்ந்த மொட்டை ராஜேந்திரனும் நாயகனுக்கு ஆதரவாக இருக்கிறார். இதனையடுத்து அகில் பட வாய்ப்புக்காக சென்னைக்கு வருகிறார். சென்னையில் அகிலுக்கு பட வாய்ப்பு கிடைக்கிறது. ஆனால்  அந்த படத் தயாரிப்பாளரின் சூழ்ச்சியால், அகில் அப்படத்தில் இருந்து நீக்கப்படுகிறார்.

இதனால் அகில், மீண்டும் தன் கிராமத்துக்கே திரும்பி வருகிறார். அகிலை நாயகனா பார்க்கவேண்டும் என்ற ஆர்வத்துடன் இருக்கும் மொட்டை ராஜேந்திரன், நாமே ஏன் படம் எடுக்க கூடாது என யோசனை கொடுக்கிறார். இதையடுத்து மீண்டும் சென்னைக்கு வந்த யோகி பாபுவுடன் இணைந்து ஜெயித்தாரா இல்லையா என்பதுதான் மீதிக்கதை.

## நடிகர்கள்
*அகில்
*மனீஷாஜித், கனிமொழி
*இஷாரா நாயர்
*கிருஷ்ண பிரியாய
*சஹானா
*ராஜேந்திரன்
*யோகி பாபு
*மனோபாலா
*சூப்பர் சுப்பராயன்
*கௌசல்யா

## வரவேற்பு
2021 மார்ச் 26 அன்று திரையரங்குகளில் வெளியான இப்படம் குறித்து மாலை மலரில் ஒரு விமர்ச்சகர் எழுதும் பொழுது *படதில் சுவாரஸ்யம் குறைவாக உள்ளது பின்னடைவு. உச்சகட்ட காட்சிகளை ரசிக்கும்படியாக அமைத்த இயக்குநர் திரைக்கதையில் சற்று கவனம் செலுத்தி இருக்கலாம். பாடல்கள் சுமாராகவே உள்ள.* என்றார்.

## குறிப்புகள்
 

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
சு. மதேஸ்வரன்

**சு. மதேஸ்வரன்** (*S. Madheswaran*) என்பவர் இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் சேலம் மாவட்டம் ஆத்தூர் சட்டமன்றத் தொகுதிக்கு 2011ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராகப் பதவி வகித்தார். இவர் 2021ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அம்மா மக்கள் முன்னேற்றக் கழகம் சார்பில் போட்டியிட்டுத் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
இந்துமதி கதிரேசன்

**இந்துமதி கதிரேசன்** (*Indumathi Kathiresan*) இந்தியாவைச் சேர்ந்த ஒரு கால்பந்து வீராங்கணையாவார். 1994 ஆம் ஆண்டு சூன் மாதம் 5 ஆம் நாள் இவர் பிறந்தார். நடுக்கள ஆட்டக்காரராகவும் இந்திய மகளிர் தேசிய கால்பந்து அணியின் தலைவராகவும் இந்துமதி விளையாடுகிறார். 
## பன்னாட்டுப் போட்டிகள்
2014 ஆம் ஆண்டு முதல் இந்துமதி இந்திய மகளிர் தேசிய கால்பந்து அணியை பிரதிநிதித்துவப்படுத்தி வருகிறார்.   2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு மகளிர் கால்பந்தாட்ட  சாம்பியன் பட்டப் போட்டியில்  இந்துமதி 6 கோல்களை அடித்தார். பின்னர் தேசிய அணியின் வழக்கமான தேர்வாளராகத் தேர்ந்தெடுக்கப்பட்டார். 2016 தெற்காசிய விளையாட்டுப் போட்டிகளில் தங்கம் வென்ற இந்திய அணியின் ஒரு பகுதியாகவும் இந்துமதி இருந்தார். 2016 தெற்காசிய கால்பந்துக் கூட்டமைப்பு மகளிர் கால்பந்தாட்ட  சாம்பியன் போட்டிக்கான அணியில் தேர்ந்தெடுக்கப்பட்டார். இப்போட்டியில் அணிக்காக 2 கோல்களை அடித்தார். பின்னர் 2019 ஆம் ஆண்டு தெற்காசிய கால்பந்துக் கூட்டமைப்பு மகளிர் கால்பந்தாட்டப் போட்டியில் 4 கோல்களை அடித்து அப்போட்டியில் அதிக கோள்கள் அடித்த வீராங்கனை என்ற சிறப்பைப் பெற்றார்.

## கால்பந்தாட்ட புள்ளி விவரங்கள்

## கௌரவங்கள்
* 2016 தெற்காசிய விளையாட்டுப் போட்டிகள்
* தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் 2014, 2016-2017, 2019
## மேற்கோள்கள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:கடலூர் மாவட்ட மக்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:தமிழக காற்பந்தாட்ட வீரர்கள்
சலாம் ரினாராய் தேவி

**சலாம் ரினாராய் தேவி** (*Salam Rinaroy Devi*) ஓர் இந்தியக் கால்பந்து வீராங்கனையாவார்.1933 ஆம் ஆண்டு பிப்ரவரி மாதம் 5 அன்று இவர் பிறந்தார். மணிப்பூரைச் சேர்ந்த தி யங் வெல்ஃபேர் கழகத்தின் முன்கள வீரராக விளையாடுகிறார். இந்திய மகளிர் தேசிய அணியில் உறுப்பினராக இருந்துள்ளார். மணிப்பூர் மாநில கால்பந்து கூட்டமைப்பில் உறுப்பினராக உள்ளார். 24 போட்டிகளில் விளையாடியுள்ள இவர் 10 கோல்களை அடித்துள்ளார்.
## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
மண்டியாவிலுள்ள சுற்றுலாத் தலங்கள்

thumb|பரச்சுக்கி அருவி
[thumb| [காவேரி காட்டுயிர் புகலிடம்|காவேரி காட்டுயிர் புகழிடம்]]
**மண்டியாவிலுள்ள சுற்றுலாத் தலங்கள்** (*Tourist attractions in Mandya*) என்பது இந்திய மாநிலமான கர்நாடகாவின் மண்டியாவில் அமைந்துள்ள அருங்காட்சியகங்கள், பொழுதுபோக்குப் பூங்காக்கள் அல்லது வரலாற்று நகரங்கள் போன்ற பிரபலமான சுற்றுலா தலங்களின் பட்டியலாகும்.

## சுற்றுலாத் தலங்கள்

### மத்தூர்
[thumb| மத்தூரின் வைத்தியநாதபுரத்தில் [சிம்சாஆறு]]
மண்டியாவிலிருந்து 18 கி.மீ தூரமும், 8 புகழ்பெற்ற முக்கியத்துவமும் கொண்ட மத்தூர், புராண ரீதியாக அர்ஜுனபுரம் என்று அழைக்கப்பட்டதால், இங்கு பாண்டவ இளவரசர் அருச்சுனன் யாத்திரைக்கு வந்ததாக நம்பப்படுகிறது. மிக சமீபத்திய அங்கீகரிக்கப்பட்ட வரலாற்றில், பிரித்தானியர்களுடனான திப்புவின் போர்களின் போது இந்த நகரம் பெரிதும் பாதிக்கப்பட்டது. மத்தூர் கோட்டை, உண்மையில், ஐதர் அலியால் பலப்படுத்தப்பட்டிருந்தது. 1791இல் காரன்வாலிஸ்பிரபுவால் அகற்றப்பட்டது.
[thumb| [கொக்ரேபெல்லுர்|கோக்ரெபெல்லூரில் கூழைக்கடாக்கள்]]
இங்குள்ள முக்கியமான கோயில்களில், போசளர் காலத்தின் நரசிம்மர் கோயில், அதன் 7 அடி உயரமுள்ள உக்ர நரசிம்ம உருவம் கருப்புக் கல்லால் ஆனது.

இங்கு அமைந்துள்ள வரதராஜர் கோயில் ஆரம்பகால சோழர் அல்லது சோழருக்கு முந்தைய அமைப்பாகும். அதன் 12&nbsp;அடி உயரமான அலியலநாத தெய்வம் முன்னும் பின்னும் அசாதாரண அம்சங்களுடன் விரிவாக செதுக்கப்பட்டுள்ளது, இது கன்னடத்தில் 'எல்லா தேவாரா முண்டே நோடு அல்லலநாதனா ஹிண்டே நோடு' என்று கூறியுள்ளது . அதாவது 'மற்ற அனைத்து சிலைகளையும் முன்பக்கத்தில் இருந்து பார்க்க வேண்டும். ஆனால் அலியலநாதனை பின்பக்கமிருந்தும் பார்க்க வேண்டும் '.

கொக்ரேபெல்லுர், மத்தூர் வட்டத்தில் அமைந்துள்ள ஒரு பிரபலமான பறவைகள் சரணாலயம். அதன் மத்தூர் நகரத்திலிருந்து 12 கி.மீ. தூரத்திலுள்ளது

மத்தூர் அருகேயுள்ளா ஆர்த்திபுரத்தில் 3 அடி (0.91 மீ) அடி அகலமும் 3.5 அடி (1.1 மீ) உயரமும் கொண்ட  8 ஆம் நூற்றாண்டில் பாகுபலியின் சிலையை ஆர்த்திபுராவில் இந்தியத் தொல்லியல் ஆய்வகம் தோண்டியுள்ளது. 2016 ஆம் ஆண்டில்,  3 முதல் 9 ஆம் நூற்றாண்டுகளில் ஆர்த்திபுரத்தில் உள்ள பாசாதிகளுக்கு எதிரே அமைந்துள்ள மற்றொரு மலையடிவாரத்தில் செய்யப்பட்ட 13 அடி (4.0 மீ) பாகுபலியின் சிலையை தோண்டியது.

### மலாவல்லி

மலாவல்லி மண்டியாவிலிருந்து 37 கி.மீ தொலைவில் உள்ள ஒரு வரலாற்று நகரமாகும். இது ஆங்கிலேயர்களுக்குப் பயன்படுவதைத் தடுக்க திப்பு சுல்தானால் ஓரளவு அழிக்கப்பட்டது. இப்போது பட்டுப்புழு வளர்ப்பு வளர்ப்புக்கான ஒரு முக்கிய மையமாக உள்ளது. இது மாநிலத்தின் இந்த பகுதியில் வளர்ந்து வரும் தொழிலாகும். இங்கு ஒரு தோல் பதப்படுத்தல் நிறுவனமும் உள்ளது.

சிவசமுத்திரம் அருவி, சிம்சா ஆறு, காவேரி காட்டுயிர் புகலிடம், முத்தாதி காடு, ஹலகுரு அருகே அமைந்துள்ள பீமேசுவரி காவிரி மீன்பிடி முகாம்  கலிபோரி மீன்பிடி முகாம்  போன்ற சுற்றுலா ஆர்வமுள்ள இடங்களும் இங்குள்ளன.

## மேற்கோள்கள்

பகுப்பு:கர்நாடகத்தில் சுற்றுலாத் துறை
பகுப்பு:Coordinates on Wikidata
பகுப்பு:மண்டியா மாவட்டம்
பகுப்பு:கர்நாடக சுற்றுலாத் தலங்கள்
பகுப்பு:கருநாடக மாநிலத்திலுள்ள ஊர்களும் நகரங்களும்
அரியூர் ஊராட்சி

**ஆரியூர் ஊராட்சி** (*Ariyoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 753 பேரும் ஆண்கள் 727  பேரும் உள்ளடங்குவர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# குறிச்சிப்பட்டி
# சொக்கம்பட்டி
# காஞ்சிராம்பட்டி
# ஆலத்தூர் 

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பகைவனுக்கு அருள்வாய்

**பகைவனுக்கு அருள்வாய்** என்பது வரவிருக்கும் இந்திய தமிழ்  கேங்க்ஸ்டர் நாடகத் திரைப்படமாகும்,  அனீஸ் எழுதி இயக்கிய இப்படத்தை 4 மங்கிஸ் ஸ்டுடியோ பதாகையின் கீழ் கிஷோர் தயாரித்துள்ளார். இப்படத்தில் வாணி போஜன், எம். சசிகுமார், பிந்து மாதவி ஆகியோர் முக்கிய வேடங்களில் நடித்துள்ளனர்.

## நடிகர்கள்
* வாணி போஜன் மாதவியாக
* எம். சசிகுமார் வில்லியமாக 
* சதீஷ் நினாசம்
* பிந்து மாதவி
* ஜெயபிரகாஷ்
* ஹரீஷ் பேராடி

## தயாரிப்பு
படத்தின் முதன்மை ஒளிப்பதிவு 2020 திசம்பர் 14 அன்று தொடங்கியது.

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:வெளிவராத தமிழ்த் திரைப்படங்கள்
யும்லெம்பம் பிரேமி தேவி

**யும்லெம்பம் பிரேமி தேவி** (*Yumlembam Premi Devi*) இந்தியாவைச் சேர்ந்த கால்பந்து வீராங்கனையாவார்.1993 ஆம் ஆண்டு டிசம்பர் மாதம் 6 அன்று பிரேமி தேவி பிறந்தார். இவர் நடுகள ஆட்டக்காரராக கால்பந்து விளையாடுகிறார். இந்திய மகளிர் தேசிய கால்பந்து அணிக்காக பன்னாட்டு போட்டிகளில் கலந்து கொண்டு விளையாடியுள்ளார். மணிப்பூர் மற்றும் கிழக்கத்திய விளையாட்டு ஒன்றிய கழகங்களுக்காக கழக அளவு போட்டிகளில் விளையாடியுள்ளார்.

2011 ஆண்டு பக்ரைன் நாட்டுக்கு எதிரான நட்பு முறை தொடரில் பிரேமி தேவி அறிமுகமானார்.  2014 ஆசிய விளையாட்டு போட்டி இந்திய அணியிலும் 2015-16 ஆசிய கால்பந்துக் கூட்டமைப்பு மகளிர் ஒலிம்பிக் தகுதிப் போட்டி அணியிலும் ஒரு பகுதியாக இருந்தார்.

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
ஐசுவர்யா எண்ணெய் வயல்கள்

**ஐசுவர்யா எண்ணெய் வயல்** (*Aishwarya oil field*)  இந்தியாவின் இராசத்தான் மாநிலத்தில் பார்மர் மாவட்டத்தில் அமைந்துள்ளது. இந்தியாவின் இரண்டாவது மிகப்பெரிய எண்ணெய் வயல் கண்டுபிடிப்பு என இது கருதப்படுகிறது. வேதாந்தா குழும நிறுவனங்களில் ஒன்றான கெய்ர்ன் ஆற்றல் நிறுவன நிர்வாகிகள் இந்த எண்ணெய் வயலை ஓர் 'உயிருள்ள தெய்வம்' என்று விவரிக்கிறார்கள். 2013 ஆம் ஆண்டு மார்ச்சு மாதம் ஐசுவர்யா எண்ணெய் வயல் தனது உற்பத்தியைத் தொடங்கியது. ஒரு நாளைக்கு 30000 பீப்பாய்கள் என்ற அளவில் இங்கு எண்ணெய் உற்பத்தி செய்யப்பட்டது. 

இரண்டு ஆண்டுகளில் 200,000  பீப்பாய்கள் எண்ணெய் உற்பத்தி இங்கு எதிர்பார்க்கப்படுகிறது. இது இந்தியாவின் மொத்த எண்ணெய் பயன்பாட்டில் 10% ஆக இருக்கும். ஐசுவர்யா எண்ணெய் வயல் உற்பத்தி உச்ச விகிதத்தில் இருக்கும்போது அதன் உற்பத்தி இந்தியாவின் தற்போதைய எண்ணெய் உற்பத்தியில் சுமார் 30 சதவீதத்திற்குச் சமமாக இருக்கும்.

15 சூன் 2021 முடிய எட்டு ஆண்டு காலத்தில் இந்த எண்ணெய் வயல் மூலம் 54 மில்லியன் பேரல் கச்ச எண்ணெய் எடுக்கப்பட்டுள்ளது. மேலும் இந்த எண்ணெய் வயல் இந்திய நாட்டிற்கு  $18 பில்லியன் அமெரிக்க டாலர் 
 
## மேற்கோள்கள்

பகுப்பு:இராஜஸ்தான்
பகுப்பு:ராஜஸ்தான் புவியியல்
*
ராங்கியம் ஊராட்சி (புதுக்கோட்டை)

**ராங்கியம் ஊராட்சி** (*Rangiyam Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2909 ஆகும். இவர்களில் பெண்கள் 1461 பேரும் ஆண்கள் 1448  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ராங்கியம்
# ஏரணிப்பட்டி
# பாண்டனி
# புரங்கொண்டான்வயல்
# சேந்தம்பட்டி
# சிவயோகபுரம்
# உலகரட்சகபுரம்
# வலசேரிப்பட்டி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
நமீதா கிருஷ்ணமூர்த்தி

**நமீதா கிருஷ்ணமூர்த்தி** என்பவர் தென்னிந்திய திரைப்பட நடிகை மற்றும் கதைசொல்லி ஆவார். இவர் நவம்பர் ஸ்டோரி, ட்ரிபிள்ஸ் போன்ற வலைத்தொடர்களில் நடித்துள்ளார்.

## பிறப்பும் படிப்பும்

கேரள மாநிலம் இடுக்கி மாவட்டம்தொடுபுழாவில் பிறந்தவர். பள்ளிப் படிப்பை தொடுபுழா விமலா பப்லிக் பள்ளியில் படித்தார். கல்லூரி படிப்பை ஐஐடி சென்னையில் முடித்தார்.

## திரை வாழ்க்கை

## திரைப்படங்கள்

## ஆதாரங்கள்

## வெளி இணைப்புகள்
*நடிகை நமீதா கிருஷ்ணமூர்த்தி படங்கள்
* ஜெயா தொலைக்காட்சி நேர்காணல்

பகுப்பு:தமிழ் நடிகைகள்
ராவ்வா எண்ணெய் வயல்

**ராவ்வா எண்ணெய் வயல்** (*Ravva oil field*) இந்தியாவின் கடலோர ஆந்திராவில் கிருட்டிணா கோதாவரி ஆற்றுப் பள்ளத்தாக்கில் அமைந்துள்ளது.

## உரிமையாளர்
ராவ்வா எண்ணெய் வயலை  22.5% பங்குகளுடன் கெய்ர்ன் இந்தியா நிறுவனம் இயக்குகிறது. எண்ணெய் மற்றும் இயற்கை எரிவாயுக் கழகம் 40%, வீடியோகான் பெட்ரோலியம் 25% மற்றும் சிங்கப்பூர் ராவ்வா எண்ணெய் 12.5% பங்குகளுடன் கெய்ர்ன் இந்தியா நிறுவனத்துடன் பங்குதாரர்களாக உள்ளன.

## வளர்ச்சியும் உற்பத்தியும்
கெய்ர்ன் இந்தியா நிறுவனத்துடன் எண்ணெய் மற்றும் இயற்கை எரிவாயுக் கழகம், வீடியோகான் மற்றும் சிங்கப்பூர் ராவ்வா எண்ணெய் நிறுவனம் ஆகியவை  இணைந்து 25 ஆண்டு கால உற்பத்தி பகிர்வு ஒப்பந்தத்தில் கையெழுத்திட்டு இயங்கி வந்தன. இந்த ஒப்பந்தம் 2019  ஆம் ஆண்டு காலாவதியானது.  எண்ணெய் வயலில் எட்டு ஆளில்லா கடல் தளங்களும் கடலடி குழாய்களும்  இயக்கப்படுகின்றன. 

ராவ்வா வயலில் இருந்து உற்பத்தி செய்யப்படும் கச்சா எண்ணெய் நான்கு குழாய்கள் வழியாக ராவ்வா கடற்கரை முனையத்திற்கு மாற்றப்படுகிறது. சுரசானியானம் கிராமத்தில் 225 ஏக்கர் பரப்பளவில் எண்ணெய் செயலாக்கம் நடைபெறுகிறது. எண்ணெயின் கடலோர சேமிப்பு திறன் ஒரு மில்லியன் பீப்பாய்களாகும். 
## மேற்கோள்கள்

பகுப்பு:ஆந்திரப் பிரதேசம்
பகுப்பு:ஆந்திரப் பிரதேசப் புவியியல்
நிக்கல்-இலித்தியம் மின்கலம்

**நிக்கல்-இலித்தியம் மின்கலம்** (*Nickel–lithium battery*) பரிசோதனையிலுள்ள ஒரு மின்கலமாகும். சுருக்கமாக இதை Ni–Li மின்கலம் என்பர். நிக்கல் ஐதராக்சைடு எதிர்மின்வாயாகவும் இலித்தியம் நேர்மின்வாயாகவும் இம்மின்கலத்தில் பயன்படுத்தப்படுகிறது. சாதரணமாக இந்த இரண்டு உலோகங்களும் ஒரு மின்கலத்தில் பொதுவாக ஒன்றாகப் பயன்படுத்த முடியாது. ஏனெனில் இரண்டிற்கும் இணக்கமான மின்பகுளிகள் இல்லை. இலித்தியம் சிறப்பயனி கடத்தி வடிவமைப்பு ஒவ்வொரு உலோகத்துடனும் தொடர்பிலுள்ள இரண்டு மின்பகுளிகளையும் பிரிக்க புரைம கண்ணாடி அடுக்கைப் பயன்படுத்துகிறது. இம்மின்கலம் இலித்தியம் அயனி மின்கலத்தை விட ஒரு பவுண்டுக்கு மூன்றரை மடங்கு அதிக ஆற்றலை வைத்திருக்கும் என்றும், பாதுகாப்பாக இருக்கும் என்றும் கணிக்கப்பட்டுள்ளது. இருப்பினும் நிக்கல்-இலித்தியம் மின்கலம் உற்பத்திக்கான  சிக்கல்களும் நீடித்த உழைப்புக்கான  சிக்கல்களும் இன்னும் தீர்க்கப்படவில்லை. 
## மேற்கோள்கள்

பகுப்பு:மின்கலங்கள்
பகுப்பு:ஆற்றல்
பெட்ரோலியம் மற்றும் இயற்கை எரிவாயு ஒழுங்குமுறை வாரியம்

**பெட்ரோலியம் மற்றும் இயற்கை எரிவாயு ஒழுங்குமுறை வாரியம்** (*Petroleum and Natural Gas Regulatory Board*)  இந்தியாவின் ஒரு சட்டபூர்வமான அமைப்பாகும், இவ்வமைப்பு இந்திய நாடாளுமன்ற சட்டத்தின் கீழ் அமைக்கப்பட்டுள்ளது. பெட்ரோலியம் மற்றும் இயற்கை எரிவாயு ஒழுங்குமுறை வாரியச் சட்டம், 2006 இவ்வாரியத்திற்கான அடிப்படையாகும்.

பெட்ரோலியச் சுத்திகரிப்பு, நாடு முழுவதும் கொண்டு செல்லுதல், பகிர்வு, சேமிப்பு, சந்தைப்படுத்தல், பெட்ரோலிய பொருட்கள் மற்றும் இயற்கை எரிவாயு வழங்கல் மற்றும் விற்பனை ஆகியவை வாரியத்தின் முக்கியமான பணிகளாகும். இயற்கை எரிவாயு, நாடு முழுவதும் கிடைக்கும் வகையில்,  கட்டணத்தை சீரமைப்பதற்கான பணியில், பெட்ரோலியம் மற்றும் இயற்கை எரிவாயு ஒழுங்குமுறை வாரியம் ஈடுபடுகிறது.

## அமைப்பு முறை
பெட்ரோலியம் மற்றும் இயற்கை எரிவாயு ஒழுங்குமுறை வாரியம் தற்போது கீழ்கண்டவாறு செயல்பட்டு வருகிறது.
•டி.கே. சாரப் (தலைவர்)  
•சட்பால் கார்க்கு (உறுப்பினர் மற்றும் கட்டுப்பாடு)  
•எசு.எசு. சாகர் (உறுப்பினர், சட்டம்)  
•எசு.ராத் (உறுப்பினர், ஒருங்கிணைப்பு)  
•வந்தனா சர்மா (செயலர்) 

## நோக்கம்
குறைந்த செலவில் பெட்ரோலியம், பெட்ரோலியப் பொருட்கள் மற்றும் இயற்கை எரிவாயு ஆகியவற்றை திறம்பட கொண்டு சென்று  விநியோகிப்பதற்கான அடிப்படை உள்கட்டமைப்பில் முதலீடுகளை எளிதாக்குவதன் மூலம் விரைவான மற்றும் ஒழுங்கான வளர்ச்சியுடன் ஒரு துடிப்பான எரிசக்தி சந்தையை உருவாக்குதல், நியாயமான வர்த்தக நடைமுறைகள் மூலம் நுகர்வோர் நலன்களின் உயர் மட்ட பாதுகாப்பு, இந்திய பொருளாதாரத்தின் மேம்பட்ட போட்டித்திறன் மற்றும் வாடிக்கையாளர் திருப்தியை உறுதி செய்வதற்காக நிறுவனங்களிடையே போட்டியை எதிர்கொள்ளுதல் போன்றவை வாரியத்தின் நோக்கங்களாகும். 
## மேற்கோள்கள்

பகுப்பு:பெட்ரோலியம்
பகுப்பு:எரி வாயு
பகுப்பு:பெட்ரோலியத் தொழில்